WICE ปรับขึ้น 2.21% กูรูมองกำไรปี 59-61 โตโดดเด่น
WICE ปรับขึ้น 2.21% กูรูมองกำไรปี 59-61 โตโดดเด่น –ขยายธุรกิจคลังสินค้าและขนส่งข้ามประเทศ โดย ณ เวลา 11.01 น. ราคาอยู่ที่ 3.70 บ. บวก 0.08 บ. หรือ 2.21% ด้วยมูลค่าซื้อขาย 64.05 ลบ. ด้านบล.เออีซี แนะนำ"ซื้อ"ราคาเป้าหมาย 5.25 บ
2 ก.ย. 2559

ผู้สื่อข่าวรายงานว่า ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ณ เวลา 11.01 น. ราคาวิ่งขึ้น 2.21% มาอยู่ที่ 3.70 บาท เพิ่มขึ้น 0.08 บาท มูลค่าซื้อขาย 64.05 ล้านบาท เมื่อเวลา 10.06 น. โดยเปิดตลาดที่ 3.64 บาท ราคาปรับตัวขึ้นสูงสุดที่ 3.80 บาท และราคาปรับตัวลงต่ำสุดที่ 3.64 บาท
ด้าน บล.เออีซี ระบุในบทวิเคราะห์ฯแนะ“ซื้อ”หุ้น บมจ.ไวส์ โลจิสติกส์ (WICE) ให้ราคาเป้าหมาย 5.25 บาท คาดกำไรปี 59-61 โตเฉลี่ยปีละ 40.2% จาก Synergy หลังควบรวมกับ SEL สยายปีกธุรกิจคลังสินค้าและขนส่งข้ามประเทศ พร้อมทั้งมีฐานะทางการเงินแข็งแกร่ง เพียงพอที่จะรองรับแผนขยายธุรกิจโดยไม่จำเป็นต้องเพิ่มทุน และมี Upside 45% และคาดให้ Div. Yield 4.2%
อย่างไรก็ตาม เช้านี้โบรกเกอร์หลายรายคาดว่า หุ้น WICE เป็นหนึงในหลักทรัพย์เข้าข่าย Turnover List สัปดาห์สิ้นสุด 1 ก.ย.59 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มวันที่ 5 ก.ย.59 โดยจะใช้ต่อเนื่อง 6 สัปดาห์